**CONSILIUL JUDEȚEAN ARGEȘ**

**DIRECȚIA ECONOMICĂ**

**SERVICIUL BUGET IMPOZITE TAXE ȘI VENITURI**

**Nr. \_\_\_\_\_\_\_\_/\_\_\_\_\_\_\_\_\_2024**

**APROBAT,**

**PREȘEDINTE**

**Ion MÎNZÎNĂ**

**VIZAT VIZAT**

**VICEPREȘEDINTE, VICEPREȘEDINTE,**

**Marius Florinel NICOLAESCU Adrian Dumitru BUGHIU**

**VIZAT**

**SECRETAR GENERAL AL JUDEȚULUI**

**Ionel VOICA**

**RAPORT**

**privind actualizarea Bugetului de venituri și cheltuieli pe anul 2024**

Potrivit art.100^4 si art.100^5, alin.(3) din Legea nr. 273/2004 privind procedura adopției, republicată, cu modificările și completările ulterioare, Direcția Generală de Asistență Socială și Protecția Copilului Argeș solicită prin adresa nr. 42706/09.10.2024, suma de 4 mii lei pentru decontarea cheltuielilor de transport și cazare realizate de un adoptator sau familia adoptatoare în vederea participării la procedura potrivirii cu un copil având domiciliul în alt județ decât cel al adoptatorului/familiei adoptatoare. Influența în cadrul bugetului de venituri și cheltuieli este prezentată în Anexa nr. 1.

Prin Hotararea Consiliului Județean Argeș nr. 208/27.07.2023 s-a aprobat implementarea proiectului „ Centre Digitale pentru femei” de către Biblioteca Județeană „Dinicu Golescu”Argeș, urmare încheierii contractului de sponsorizare între Fundația Orange și Biblioteca Judțeană „Dinicu Golescu” Argeș având ca obiectiv scopul susținerii Programului „Centre Digitale pentru femei”.

Biblioteca Județeană „Dinicu Golescu” Argeș solicită prin adresa nr.2699/11.10.2024 actualizarea bugetului de venituri și cheltuieli cu suma de 11,98 mii lei reprezentând sponsorizare destinată în scopul susținerii proiectului mai sus menționat. Influența în cadrul bugetului de venituri și cheltuieli este prezentată în Anexa nr. 1.

Prin referatul nr.27994/10.10.2024 Serviciul Resurse Umane solicită suma de 9 mii lei pentru achiziționarea unui Sistem Desktop PC cu monitor și Licență Microsoft Windows 11 PRO OEM.

Compartimentul Informatic solicită prin referatul nr.27490/07.10.2024 alocarea sumei de 275 mii lei în vederea achiziționării unei licențe pentru "Soluție hub intern - portal digital integrat" (soluție informatică pentru desfășurarea activității aparatului propriu).

Direcția Tehnică solicită prin Referatul nr. 28682/17.10.2024 alocarea în Bugetul de Venituri și Cheltuieli pe anul 2024 a sumei de 216 mii lei pentru Elaborare Temă de Proiectare, Documentație tehnică pentru obținerea Certificatului de Urbanism, documentații pentru obținere avize/acorduri solicitate prin Certificatul de Urbanism, Documentație de Avizare a Lucrărilor de Intervenții (DALI), DTAC, PT+DE+CS, Verificare Tehnică de calitate a documentațiilor și Asistență tehnică din partea proiectantului pentru obiectivul de investiții "AMENAJARE SPAȚIU ANGIOGRAF în incinta Spitalului Județean de Urgență Pitești".

În vederea asigurării creditelor pentru finantarea cheltuielilor menționate mai sus s-a analizat executia bugetară pe cumulat perioada și s-a examinat posibilitatea efectuării de virări de credite între titluri de cheltuieli în cadrul aceluiași capitol conform art. 49 din Legea nr. 273/2006 privind finanțele publice locale actualizată cu modificările ulterioare.

În acest sens, propunem virarea creditelor bugetare de la titlurile de cheltuieli care înregistrează disponibil la titlurile de cheltuieli care înregistreaza un necesar suplimentar pana la finele anului conform Anexei nr. 1.

Prin adresa nr.48139/14.10.2024 Spitalul Județean de Urgență Pitești solicită suplimentarea bugetului de venituri și cheltuieli cu suma de 4030 mii lei în baza Proiectului “Achiziție de echipamente software, hardware și IT”, din cadrul Planului Național de Redresare și Reziliență, Pilon V, Componență C7 – “Transformare digitală”, aprobat prin Hotararea Consiliului Județean Argeș nr.231/22.08.2023. Influențele se regăsesc în Anexele nr.2 si nr.3.

Prin adresa nr.12291/14.10.2024 Spitalul Orașenesc “Regele Carol I” Costești solicită utilizarea sumei de 6 mii lei din secțiunea de funcționare în secțiunea de dezvoltare pentru cheltuieli de capital. Influențele se regăsesc în Anexele nr.2 si nr.3.

Prin adresa nr.9642/07.10.2024 Spitalul de Boli Cronice și Geriatrie “Constantin Bălaceanu Stolnici” Ștefanești solicită redistribuirea sumei de 36 mii lei reprezentand economii înregistrate la cheltuielile de capital pentru achiziția de dotări independente.

Prin adresa nr.4980/10.10.2024 Spitalul de Boli Cronice Călinești solicită redistribuirea sumei de 7 mii lei reprezentând economii înregistrate la cheltuielile de capital pentru achiziția de dotări independente.

Potrivit art. 48 din Legea 273/2006 privind finanțele publice locale *“în situația în care, pe parcursul execuției bugetare, din motive obiective, implementarea unui proiect de investiții nu se poate realiza conform proiecției bugetare, ordonatorii principali de credite ai bugetelor locale pot propune autorităților deliberative, până la data de 31 octombrie, aprobarea redistribuirii fondurilor între proiectele înscrise în programul de investiții*”. Având în vedere solicitările privind redistribuirea sumelor între obiective de investiții mentionate mai sus, propunem modificarea Bugetului de venituri si cheltuieli pe anul 2024 si a Programului de investiții conform influențelor ce se regăsesc în Anexa nr.3.

Față de cele prezentate mai sus, în temeiul prevederilor art. 173, alin (3), lit. a și b, art. 182 alin. (1), coroborat cu art. 196 alin. (1) lit. a) din OUG nr. 57/2019 privind Codul administrativ, prevederilor Legii bugetului de stat pe anul 2024 nr. 421/2023, Legii finanțelor publice locale nr. 273/2006, cu modificările și completările ulterioare, vă supunem spre analiză și aprobare prezentul raport și proiectul de hotărâre întocmit privind:

* Aprobarea actualizării **Bugetului local de venituri și cheltuieli pe anul 2024, estimările pe anii 2025-2027 ale Județului Argeș**, conform **Anexei nr. 1;**
* Aprobarea actualizării **Bugetului instituțiilor publice finanțate din venituri proprii și subvenții de la bugetul local pe anul 2024 și estimările pe anii 2025-2027 ale Județului Argeș**, conform **Anexei nr. 2;**
* Aprobarea “**Programului de investiții publice pe grupe de investiții și surse de finanțare”** pe anul 2024, conform Anexei nr. 3.

**DIRECTOR EXECUTIV, DIRECTOR EXECUTIV,**

**Carmen MOCANU Alisa CIOBANU**

**SEF SERVICIU,**

**Larisa ZAMFIR**